Н А Р Е Д Б А

за реда за придобиване, управление и разпореждане с  
общинско имущество

ГЛАВА ПЪРВА  
ОБЩИ РАЗПОРЕДБИ

Чл.1**.** (1) С тази наредба се определят редът и условията за придобиване, управление и разпореждане с имоти и вещи собственост на Община Рудозем, както и конкретните правомощия на кмета на общината, кметовете на кметства и кметските наместници, в съответствие със Закона за общинската собственост и другите разпоредби на действащото законодателство.

1. Редът за придобиване, управление и разпореждане с имоти и вещи, собственост на общината, установен с тази наредба, се прилага за всички обекти, доколкото в друг закон или в актове за неговото прилагане не е предвидено друго.
2. Наредбата не се прилага в следните случаи:
3. разпореждане с общински имоти по реда на Закона за приватизацията и следприватизационния контрол;
4. при възлагане на концесии - прилага се Закона за концесиите;
5. отдаване под наем и продажба на общински жилища;
6. упражняване на правата на Общината върху общинската част от капитала на търговски дружества с общинско участие.

**Чл.2*.***Общинска собственост са:

1. имотите и вещите, определени със закон;
2. имотите и вещите, предоставени в собственост на общината със закон;
3. имотите, чиято собственост е възстановена на общината при условия и по ред, определени със закон;
4. имотите и вещите, дарени или завещани на общината;
5. имотите и вещите, придобити от общината с доброволен труд и/или с парични средства на населението;
6. имотите и вещите, придобити от общината при ликвидацията на търговски дружества с общинско участие;
7. имотите и вещите, придобити от общината чрез правна сделка, по давност или по друг начин, определен в закон.

**Чл.3.** (1) Общинската собственост е публична и частна.

(2) Публична общинска собственост са:

1. имотите и вещите, определени със закон;
2. имотите, предназначени за изпълнение на функциите на органите на местното самоуправление и местната администрация;
3. други имоти, предназначени за трайно задоволяване на обществени потребности от местно значение, определени от общинския съвет.

4. общинските недвижими имоти, предоставени за управление на общинските училища, детски градини и центрове за подкрепа за личностно развитие, са публична общинска собственост.

(3) Частна общинска собственост са всички други общински имоти и вещи. Плодовете и приходите от имотите и вещите - публична общинска собственост, са частна собственост на общината.

(4) Придобитите възмездно от общинските училища, детски градини и центрове за подкрепа за личностно развитие недвижими имоти и движими вещи са със статут на частна общинска собственост.

Чл.4**.** (1) Имотите и вещите - публична общинска собственост, които са престанали да имат предназначението по чл.3, ал.2 от Закона за общинската собственост се обявяват за частна общинска собственост от Общинския съвет с мнозинство от две трети от общия брой на съветниците.

1. С решение на Общинския съвет се обявяват за публична общинска собственост имотите и вещите - частна общинска собственост, които са придобили предназначението по чл. 3, ал. 2 от Закона за общинската собственост. Решението се приема с мнозинство повече от половината от общия брой на общинските съветници.

(3) Предложенията по ал. 1 и ал. 2 се правят в писмена форма от лицата, които имат право да внасят проекти за решения в общинския съвет. Предложението трябва да е мотивирано и да съдържа информация за вида, местонахождението на имота и защо се налага промяна в неговото предназначение. Към него се прилага акта за общинска собственост и актуална скица на имота.

(4) Конкретното предназначение на поземлените имоти се определя с подробния устройствен план.

(5) В общи или подробни устройствени планове или техни изменения, може да се предвижда промяна на предназначението на общински имоти, което да води до промяна в характера на собствеността от публична общинска собственост в частна общинска собственост, само след решение на общинския съвет.

**Чл.4а.** (1)От датата на влизане в сила на акта за обявяване на държавно училище за общинско имотите - публична държавна собственост, предоставени на училището преди обявяването му за общинско, преминават в собственост на общината, на територията на която се намират имотите, и стават публична общинска собственост, а вещите - държавна собственост, стават собственост на общината, финансираща училището.

(2)Имотите и вещите по чл.7, ал.1 се предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си.

(3)Когато седалището на училището, управляващо имотите по ал. 2, е извън територията на общината, която ги придобива, след влизането в сила на акта за обявяване на училището за общинско общината приобретател предоставя имотите за управление на финансирани от нея училища.

(4) Имотите или части от тях и вещите, освободени в резултат на закриване или преобразуване общински училища, детски градини и центрове за подкрепа за личностно развитие, се използват за образователни, здравни, социални или хуманитарни дейности по реда на Закона за общинската собственост и подзаконовите актове по прилагането му.

(5) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им за дейностите по ал. 1, могат да се ползват и за други дейности при едновременно изпълнение на следните условия:

**1**. в срок от две години не е идентифицирана обществена потребност от използването им за образователни, здравни, социални или хуманитарни дейности;

**2**. налице е положително становище на министъра на образованието и науката, изготвено въз основа на оценка на образователните потребности в общината;

**3**. населеното място е с население под 5 хиляди души.

**Чл.5.** (1) Общинската собственост се управлява в интерес на населението в общината, съобразно разпоредбите на закона и с грижата на добър стопанин и в съответствие с приетата от Общински съвет-Рудозем стратегия за управление на общинската собственост и годишна програма за управление и разпореждане с имотите - общинска собственост.

(2) Общинската собственост се използва съобразно предназначението й и за нуждите, за които е предоставена.

(3) Предоставянето под наем и разпореждането с имоти и вещи – общинска собственост, се извършват чрез публичен търг или публично оповестен конкурс по реда на Глава шеста, освен ако в закон е предвидено друго.

Чл.6. (1) Общинският съвет приема стратегия за управление на общинската собственост за срока на мандата си по предложение на кмета на общината. Стратегията определя политиката за развитие на общинската собственост и стопанската дейност на общината и съдържа:

1. основните цели, принципи и приоритети за придобиване, управление и разпореждане с имотите - общинска собственост;
2. основните характеристики на отделните видове имоти, които могат да се предоставят под наем или да бъдат предмет на разпореждане;
3. нуждите на общината от нови имоти и способите за тяхното придобиване;

(2) В изпълнение на стратегията Общинският съвет приема план за действие за общинските концесии в съответствие със Закона за концесиите и годишна програма за управление и разпореждане с имотите - общинска собственост, по предложение на кмета на общината. Програмата се приема най-късно до приемането на бюджета на общината за съответната година и може да бъде актуализирана през годината, като при необходимост се извършва и актуализация на общинския бюджет. Програмата е в съответствие с плана за действие за общинските концесии и съдържа:

1. прогноза за очакваните приходи и необходимите разходи, свързани с придобиването, управлението и разпореждането с имоти - общинска собственост;
2. имотите, които общината има намерение да предложи за предоставяне под наем, за продажба, за внасяне като непарична вноска в капитала на търговски дружества, за учредяване на ограничени вещни права, както и за възлагане чрез концесия;
3. имотите, които общината има намерение да предложи за замяна срещу имоти на граждани или юридически лица, с подробно описание на нуждите и вида на имотите, които общината желае да получи в замяна;
4. имотите, които общината има намерение да придобие в собственост и способите за тяхното придобиване;
5. обектите, за изграждането на които е необходимо отчуждаване на частни имоти;
6. обектите по т.5 от първостепенно значение.

(2) Стратегията за управление на общинската собственост, планът за действие за общинските концесии и годишната програма за управление и разпореждане с имотите - общинска собственост, както и промените в тях, се обявяват на населението, по следния ред: в 7-дневен срок преди разглеждането им от общински съвет се публикуват на интернет страницата на общината и се поставят на видно място в сградата на Общинска администрация – Рудозем. При постъпили предложения относно стратегията и програмата, същите се комплектоват заедно с предложението по разглеждането им от общински съвет.

*/Изменен с Решение № 263/14.07.2025 г./*

**Чл.6а**.(1) Кметът на общината съставя и предоставя на общинския съвет ежегодно отчет за състоянието на общинската собственост и резултатите от нейното управление по видове и категории обекти.

(2) Отчетът по ал.1 за предходната година се представя за разглеждане пред общинския съвет заедно с бюджета на общината за текущата година”.

*/Добавен с Решение № 263/14.07.2025 г./*

Чл.7**.** (1) Застроените имоти - публична общинска собственост, задължително се застраховат, включително срещу природни бедствия и земетресения./*Изменен с Решени №262/14.07.2025 г./*

1. Общинският съвет с решение определя имотите - общинска собственост, извън тези по ал.1, които подлежат на задължително застраховане, включително и срещу природни бедствия и земетресения.
2. Кметът на общината определя вещите - общинска собственост, които подлежат на задължително застраховане.

(4) Застрахователните вноски се предвиждат по бюджетите на общината или на съответните организации и юридически лица на бюджетна издръжка, на които имотите и вещите по ал. 1 - 3 са предоставени за управление. Застрахователните вноски за имотите и вещите по ал. 1 - 3, предоставени под наем, за ползване или възложени на концесия, са за сметка на наемателите, ползвателите или концесионерите, а в случаите на публично-частно партньорство - за сметка на определения в договора партньор.

ГЛАВА ВТОРА

ПРИДОБИВАНЕ НА ИМУЩЕСТВО

РАЗДЕЛ ПЪРВИ

ПРИДОБИВАНЕ НА СОБСТВЕНОСТ И ОГРАНИЧЕНИ ВЕЩНИ ПРАВА ВЪРХУ НЕДВИЖИМИ ИМОТИ

Чл.8. (1) Общината придобива възмездно или безвъзмездно право на собственост и ограничени вещни права:

1. по силата на закон;

2. чрез предоставени в собственост на Община Рудозем право на собственост или ограничени вещни права върху имоти или вещи с акт на компетентен държавен орган;

3. чрез закупуване на имоти и вещи със средства на общината;

4. чрез замяна на имоти и вещи - общинска собственост или право на строеж върху имот - частна общинска собственост в определените в закон случаи;

1. чрез дарения или завещания на общината;
2. чрез изграждане на обекти на общинска земя или върху терени, където в полза на общината е учредено право на строеж, на надстрояване или пристрояване;

7. чрез принудително отчуждаване на имоти- частна собственост;

8. чрез учредяване в полза на общината на ограничени вещни права по силата на правна сделка, разрешена от закона;

9. с позоваване на придобивна давност в полза на общината;

10. чрез придобиване на имоти и вещи, изградени с доброволен труд и парични средства на населението в общината;

11. чрез прекратяване на съсобственост;

12. чрез наследяване по реда на чл.11 от Закона за наследството;

13. чрез сделки по чл.15, ал.5 и чл.17, ал.5 от ЗУТ;

14. чрез сделки по чл.199 от ЗУТ;

15. при одобряване на подробен устройствен план по чл.16 от ЗУТ.

**Чл.9.** Възмездно придобиване на право на собственост или на ограничени вещни права върху недвижими имоти се извършва след решение на Общински съвет по предложение на кмета на общината. Въз основа на решението на Общинския съвет се сключва договор от кмета на общината, който следва да бъде в писмена форма и се вписва по разпореждане на съдията по вписванията по местонахождението на имота.

**Чл.10.** Чрез акт на кмета на общината се придобива собственост и ограничени вещни права в следните случаи:

1. чрез дарение в полза на общината;
2. чрез завещание или завет в полза на общината.

**Чл.11.** (1) Дарения и завещания се приемат от кмета на общината по опис при условията на чл.61, ал.2 от Закона за наследството.

(2) Приемането се извършва по опис и се заявява писмено пред районния съдия в тримесечен срок, от обявяване на завещанието или от узнаване на това обстоятелство от кмета на общината. Този срок може да бъде продължен от районния съдия до три месеца. Приемането се вписва в особена за това книга.

(3) Кметът на общината или упълномощено от него длъжностно лице съставя и води публичен регистър за всички дарения. Регистърът съдържа номер по ред, номер на договор, стойност на дарението, условие/ срок и номер на писмото, с което дарителят е информиран за изпълнението на волята му съгласно договора. След писмено съгласие на дарителя в регистъра може да се впише неговото/а име/фирма.

(4) Когато дарението е безвъзмездно предоставяне на услуги, чрез изпълнение на строителни и монтажни работи, поддръжка, ремонт или разрушаване на сгради, почистване, озеленяване и други благоустройствени дейности, кметът на общината приема дарението с писмен договор и констативен протокол за извършената услуга. Стойността на дарението се удостоверява с финансово - счетоводни отчетни документи, включително за стойността на вложените материали и труд, които се прилагат към договора за дарение.

Чл.12**.** (1) Общината владее и управлява безстопанствените имоти на своята територия, чиито собственик не може да бъде установен.

(2) Безстопанствен имот на територията на община Рудозем се установяват от комисия, определена със заповед на кмета на общината, с констативен протокол, в който се описва местонахождението на имота и неговото състояние.

(3) Кметът на общината издава заповед за завземане на имота, в която се конкретизират мероприятията, които трябва да бъдат проведени за привеждането му в състояние да бъде използван по предназначение, както и средствата за изпълнението му.

(4) Завладеният безстопанствен имот се управлява съобразно реда за управление на съответния вид имот, частна общинска собственост, указан в тази наредба.

(5) След изтичане на десетгодишен срок от издаване на заповедта по ал.2 за завладяване на безстопанствения имот, кметът на общината внася доклад в Общински съвет-Рудозем, който с решение прогласява придобивната давност по отношение на завладения безстопанствен имот при условията на чл.79, ал.1 от ЗС.

**Чл.13.** Договорите и другите актове, с които се придобива или прехвърля право на собственост или други вещни права върху недвижими имоти, общинска собственост, подлежат на вписване в службата по вписванията.

**РАЗДЕЛ ВТОРИ**

**ПРИДОБИВАНЕ НА ВЕЩИ**

**Чл. 14.** (1) Придобиване на движими вещи /машини, съоръжения, транспортни средства и други дълготрайни активи/, необходими за осъществяване дейността на общината, се извършва в рамките на предвидените бюджетни средства;

(2) Закупуването на движими вещи, необходими за дейността на Общинския съвет и общинската администрация се закупуват от кмета на общината или упълномощено от него лице. Кметовете на кметства на самостоятелен бюджет закупуват движимите вещи, предвидени по техните бюджети.

(3) Закупуването на вещите се извършва по реда на Закона за обществените поръчки, когато размера на покупката попада в границите, регламентирани в закона и актовете, издадени по неговото приложение.

ГЛАВА ТРЕТА

УПРАВЛЕНИЕ НА ИМОТИ И ВЕЩИ - ОБЩИНСКА СОБСТВЕНОСТ

РАЗДЕЛ ПЪРВИ

ОБЩИ РАЗПОРЕДБИ

**Чл. 15.** (1) Имоти и вещи – общинска собственост, се управляват в интерес на населението на общината, съобразно разпоредбите на закона и с грижата на добър стопанин.

(2) Управлението се изразява в използване, поддържане, ремонт и опазване на общинската собственост.

(3) Използването на общинската собственост може да се извършва:

1. пряко от администрацията;

2. чрез специализирани звена на бюджетна издръжка;

3. чрез общински предприятия;

4. чрез отдаване под наем;

5. чрез предоставяне за ползване.

(4) Имоти и вещи – общинска собственост се използват съобразно предназначението им и за нуждите, за които са предоставени.

(5) Предоставените имоти и вещи не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат, освен в случаите, предвидени в закон.

(6) Поддръжката и ремонтът на общинската собственост може да се извършва:

1. от общината;

2. от специализирани звена на бюджетна издръжка;

3. от общински предприятия;

4. от наемателите;

5. от ползвателите;

6. чрез възлагане на обществени поръчки.

(7) Опазването /охраната/ на общинската собственост може да се извършва:

1. чрез контролни административни органи;

2. чрез специализирани звена за охрана;

3. чрез възлагане на търговски дружества.

**РАЗДЕЛ ВТОРИ**

УПРАВЛЕНИЕ НА ИМОТИТЕ–ПУБЛИЧНА ОБЩИНСКА СОБСТВЕНОСТ

Чл.16**.** Кметът на общината организира, ръководи и контролира управлението на имотите и вещите, преназначени за осъществяване функциите на органите на местното самоуправление и местната администрация.

**Чл.17.** (1) Управлението на имоти и вещи – общинска собственост, се осъществява от лицата, на които те са предоставени.

(2) Имотите– публична общинска собственост, предназначени за осъществяване на функциите на Общински съвет и администрацията на Община Рудозем, се управляват пряко от кмета на общината.

(4) Имотите– публична общинска собственост, предназначени за осъществяване на функциите на кметството се управляват пряко от кмета на съответното кметство.

(5) Имотите– публична общинска собственост, предназначени за осъществяване функциите на общинската администрация в населените места, които не са кметства се управлява от кметския наместник на съответното населено място.

(6) Имотите– общинска собственост, предоставени безвъзмездно за управление на юридически лица и звена на общинска бюджетна издръжка, се управляват от управителния орган на юридическото лице, респ. от ръководителя на съответното звено.

(7) Имотите– общинска собственост, предоставени безвъзмездно за управление на други юридически лица на бюджетна издръжка или на техни териториални структури, се управляват от управителния орган на юридическото лице, респ. от ръководителя на съответната структура, като същите осъществяват управлението от тяхно име, за тяхна сметка и на тяхна отговорност в рамките на действащата нормативна уредба.

(8) Имоти или части от имоти - общинска собственост могат да се предоставят за безвъзмездно управление на юридически лица и звена на общинска бюджетна издръжка, работещи по системата на «делегирани бюджети» /общинските училища, детски градини, обслужващи звена/, след решение на Общинския съвет, със заповед на кмета на общината.

(9) Поддържането, стопанисването и управлението на имотите- общинска собственост, предоставени безвъзмездно за управление на юридически лица и звена на общинска бюджетна издръжка, работещи по системата на «делегирани бюджети» /общинските училища, детски градини, обслужващи звена/, се организира от директорите на съответните учебни заведения в рамките на предвидените средства в бюджетите им и други източници.

(10) Имотите и вещите – общинска собственост, които не са предоставени за управление на други лица се управляват от кмета на общината.

**Чл.18.** (1) Имотите и вещите – общинска собственост, се предоставят безвъзмездно за управление на юридически лица и звена на общинска бюджетна издръжка, със заповед на кмета на общината.

(2) Имотите– общинска собственост, които не са необходими за нуждите на органите на общината или на юридическите лица и звена на общинска бюджетна издръжка, могат да се предоставят безвъзмездно за управление на други юридически лица на бюджетна издръжка или на техни териториални структури, със заповед на кмета на общината след решение на Общински съвет. Въз основа на решението на Общински съвет, кметът на общината сключва договор, в който се уреждат правата и задълженията на двете страни.

(3) Предоставените за управление имоти не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат, освен в случаите предвидени в закон.

(4)  Когато нуждата от предоставения безвъзмездно за управление имот отпадне, или той се използва в нарушение на разпоредбите на чл. 11 от ЗОС/ не се управлява в интерес на населението на общината съобразно разпоредбите на закона и с грижата на добър стопанин/, имотът се отнема със заповед на кмета на общината.

1. Кметът на общината, кметовете на кметства и кметските наместници упражняват контрол по управлението на имотите и вещите по чл. 3, ал. 2, т. 2 от Закона за общинската собственост, предоставени на съответните юридически лица на бюджетна издръжка.
2. Поддържането и ремонтите на имотите– общинска собственост, както и заплащането на консумативни разходи, данъци, такси и застрахователни вноски, се извършват от лицата, на които са предоставени за управление, като необходимите средства се предвиждат ежегодно по бюджетите им.

**Чл.19.** (1)Части от имоти - публична общинска собственост, които са предоставени за управление, могат да се отдават под наем, за срок до 10 години, за дейности, съвместими с предназначението им, при условие, че не се възпрепятства осъществяването на дейностите, за които съответният имот е предоставен за управление, след решение на Общинския съвет.

(2) Предоставените за управление имоти - публична общинска собственост на организациите или на юридическите лица, които са на издръжка на общинския бюджет, включително работещите по системата на „делегирани бюджети” /общинските училища, детски градини, обслужващи звена/, се отдават под наем чрез провеждане на публичен търг или публично оповестен конкурс по реда на Глава шеста, от кмета на общината.

(3) Отдаването под наем на имотите ал.1, предоставени за управление на организациите или на юридическите лица, които са на бюджетна издръжка, различна от общинския бюджет се осъществява след провеждане на публичен търг или публично оповестен конкурс по реда на Глава шеста, от кмета на общината.

(4) Въз основа на резултатите от публичния търг или публично оповестенияконкурс кметът на общината издава заповед и сключва договор за наем.

Чл. 20. (1) Свободни имоти или части от тях - публична общинска собственост могат да се отдават под наем за срок до 10 години, след решение на Общинския съвет.

1. Отдаването под наем на имоти по ал.1 се извършва след провеждане на публичен търг или публично оповестен конкурс по реда на Глава шеста от тази наредба.
2. Началната месечна наемна цена се определя съгласно Приложение № 1 към тази наредба.
3. Въз основа на резултатите от търга или конкурса по ал.2, съответно с решението на Общинския съвет, кметът на общината сключва договор за наем, който не може да бъде по-дълъг от 10 години.

РАЗДЕЛ ТРЕТИ

УПРАВЛЕНИЕ НА ИМОТИТЕ - ЧАСТНА ОБЩИНСКА

СОБСТВЕНОСТ

Чл.21**.** (1) Кметът на общината организира, ръководи и контролира управлението на имотите - частна общинска собственост.

(2) Ръководителите на юридическите лица и на звената на общинска бюджетна издръжка, осъществяват управлението на имотите – частна общинска собственост, предоставени им безвъзмездно за осъществяване на техните функции.

(3) Кметовете на кметства и кметски наместници осъществяват контрол по правилното стопанисване на имоти частна общинска собственост в съответните населени места.

Чл.22**.** 1) Свободни нежилищни имоти или части от тях - частна общинска собственост, които не са необходими за нуждите на органите на общината или на юридически лица на издръжка на общинския бюджет, включително гаражи и ателиета могат да се отдават под наем на трети лица чрез публичен търг или публично оповестен конкурс по реда на Глава шеста от тази наредба, освен ако в закон е предвидено предоставянето под наем да се извършва без търг или конкурс /*Изменен с Решение №262/14.07.2025 г./*

Началната месечна наемна цена се определя съгласно Приложение № 1 към тази наредба.

1. В условията на търга или конкурса по ал.1, могат да бъдат включени допълнително изисквания в съответствие с използването на обекта по предназначение.
2. Въз основа на резултатите от търга или конкурса кметът на общината издава заповед и сключва договор за наем. Срокът на договора не може да бъде по-дълг от десет години.

Чл.23. (1) С решение на общинския съвет, свободни нежилищни имоти или части от тях - частна общинска собственост, могат да се отдават под наем без търг или конкурс за здравни, образователни и социални дейности, както и на юридически лица с нестопанска цел, осъществяващи дейност в обществена полза.

1. С решението по ал.1 се определя и срока на договора, който не може да бъде по-дълъг от десет години.
2. Кметът на общината сключва договор въз основа на решението по ал.1 при наемна цена, определена по Приложение № 1 към тази наредба.
3. Имотите по ал.1 не могат да се преотстъпват за ползване, да се ползват съвместно по договор с трети лица, да се отдават под наем или да се пренаемат.
4. Ползването на имотите по ал.1 се прекратява по реда на чл.15 от Закона за общинската собственост.

(6) По този ред на търговски дружества могат да се отдават под наем поземлени имоти, необходими като терени за временно използване, за спомагателни и допълнителни площадки, комуникации и други, свързани с изграждането, ремонта и поддържането на обекти на техническата инфраструктура, за срока на ремонтно-строителните дейности.

Чл.24. По реда на чл.22 се отдават и терени - частна общинска собственост, за поставяне на преместваеми обекти за търговска дейност, по схема одобрена от главния архитект на общината.

Чл.25. (1) Със заповед на кмета на общината могат да бъдат предоставяни безвъзмездно и без търг или конкурс свободни нежилищни имоти – частна общинска собственост за нуждите на политически партии, които имат парламентарна група или достатъчен брой народни представители да образуват такава

*/Изменен с Решение №262/14.07.2025 г./*

(2)  Исканията за предоставяне на помещения по ал. 1 се отправят до кмета на общината и се придружават от копие от съдебната регистрация и пълномощно в полза на заявителя, да представлява партията пред общинските власти. Към искането се прилага и декларация, че местната структура на партията не притежава друго помещение за задоволяване на същите нужди.

(3)  При наличие на помещения кметът на общината издава заповед въз основа на която се сключва договор за наем за срок до 10 години.

(4) *Отменя се с Решение №262/14.07.2025 г.*

(5) Предоставените помещения на политическите партии не могат да се пренаемат, да се преотстъпват за ползване, да се ползват съвместно по договор с трети лица, както и да се използват за стопанска дейност. Такива помещения могат да се ползват съвместно по договор с трети лица само за цели, пряко свързани с дейността на партията.

(6) Размерът на наема се определя при условията на Закона за политическите партии.

Чл.26. (1) Със заповед на кмета на общината, могат да бъдат отдавани под наем свободни нежилищни имоти – частна общинска собственост, без търг или конкурс, за нуждите на общинските ръководства на синдикалните организации.

(2) Исканията за предоставяне на помещения по ал. 1 се отправят до кмета на общината от лице упълномощено да представлява организацията пред общинските власти. Към искането се прилага и декларация, че местната структура организацията не притежава друго помещение за задоволяване на същите нужди.

(3) Не се предоставят помещения на организации по ал. 1, ако те не са изпълнили задълженията си към общината, произтичащи от ползване на други общински имоти.

(4) При наличие на помещения кметът на общината издава заповед въз основа на която се сключва договор за наем, за срок до 10 години.

**Чл.27.** Първоначалната наемна цена при провеждане на публичен търг или публично оповестен конкурс за отдаване под наем на имоти, не може да бъде по-ниска от размера на определената съгласно тарифата в Приложение №1 към тази Наредба, приета с решение на общински съвет.

Чл.28**.** (1) При възникване на належаща общинска нужда наемателите на помещения по чл. 25 и чл.26 от тази наредба са длъжни да ги освободят в срок от три месеца от връчването на съобщението за освобождаване.

1. Ако имотът по ал. 1 не бъде освободен доброволно, той се освобождава по административен ред въз основа на заповед на кмета на общината, която се привежда в изпълнение със съдействието на органите на полицията.
2. Заповедта по ал. 2 може да се обжалва пред административния съд по реда на Административно-процесуалния кодекс. Жалбата не спира изпълнението на заповедта, освен ако съдът разпореди друго.

**РАЗДЕЛ ЧЕТВЪРТИ**

**УПРАВЛЕНИЕ НА ВЕЩИТЕ-ОБЩИНСКА СОБСТВЕНОСТ**

Чл.29**.** (1) Вещи - общинска собственост, се управляват в интерес на населението в общината.

1. Общото ръководство и контрол по управлението на вещите - общинска собственост, се осъществява от кмета на общината.

Чл.30**.** Кметът на общината организира пряко управлението на вещите, обслужващи дейността на Общинския съвет и общинската администрация.

Чл.31**.** (1) Вещите – общинска собственост, се предоставят безвъзмездно за управление на юридически лица и звена на общинска бюджетна издръжка, включително работещи по системата на „делегирани бюджети” /в т.ч. училища, детски градини, обслужващи звена/, по тяхно искане.

(2) Вещите - общинска собственост, които не са необходими за нуждите на органите на общината или на юридически лица и звена на общинска бюджетна издръжка, включително работещи по системата на „делегирани бюджети” /в т.ч. училища, детски градини, обслужващи звена/, могат да се предоставят безвъзмездно за управление на други юридически лица на бюджетна издръжка или на техните териториални структури, по тяхно искане, със заповед на кмета на общината.

**Чл.32.** Вещите – частна общинска собственост които не са необходими за нуждите на органите на общината могат да се предоставят под наем от кмета на общината след провеждане на публичентърг или публично оповестен конкурс по реда на Глава шеста.

**Чл.33.** (1) Предоставените за управление вещи - общинска собственост, на организациите или на юридическите лица, които са на издръжка на общинския бюджет, включително работещи по системата на „делегирани бюджети” /в т.ч. училища, детски градини, обслужващи звена/, се отдават под наем чрез провеждане на публичен търг или публично оповестен конкурс по реда на Глава шеста от съответните ръководители на учрежденията.

(2) Отдаването под наем на вещи – общинска собственост, предоставени за управление на организациите или на юридическите лица, които са на бюджетна издръжка, различна от общинския бюджет, се осъществява след провеждане на публичен търг или публично оповестен конкурс по реда на Глава шеста, от кмета на общината.

ГЛАВА ЧЕТВЪРТА

РАЗПОРЕЖДАНЕ С ИМОТИ И ВЕЩИ - ОБЩИНСКА

СОБСТВЕНОСТ

**РАЗДЕЛ ПЪРВИ**

**РАЗПОРЕЖДАНЕ С ИМОТИ И ВЕЩИ-ПУБЛИЧНА ОБЩИНСКА СОБСТВЕНОСТ**

**Чл.34.** (1) Имотите и вещите - публична общинска собственост, не могат да се отчуждават и да се прехвърлят в собственост на трети лица.

(2) Имоти - публична общинска собственост, могат да се обременяват с ограничени вещни права само в случаите, определени със закон.

(3) Учредяването на ограничени вещни права върху обекти – публична общинска собственост, се извършва при условия и по ред определени в закон.

(4) Собствеността върху имоти - публична общинска собственост, не подлежи на възстановяване.

(5) Имотите и вещите - публична общинска собственост, земите от общинския поземлен фонд и горските територии - общинска собственост не могат да се придобиват по давност.

**РАЗДЕЛ ВТОРИ**

**РАЗПОРЕЖДАНЕ С ИМОТИ И ВЕЩИ-ЧАСТНА ОБЩИНСКА СОБСТВЕНОСТ**

**Чл.35**. (1) Разпореждането с недвижими имоти - частна общинска собственост се осъществява чрез:

1. продажба на имоти;

2. замяна на имоти;

3. учредяване на ограничено вещно право на строеж, надстрояване и пристрояване-възмездно или безвъзмездно;

4. учредяване на ограничено вещно право на ползване- възмездно или безвъзмездно;

5. внасяне (апорт) на собственост и/или ограничени вещни права в капитала на търговски дружества;

6. делба;

7. премахване на сгради, постройки и съоръжения;

8. дарение;

9.  сделки по чл. 15, чл. 16 и чл. 17 от ЗУТ;

10. по силата на закон.

(2) Разпореждането с вещи - частна общинска собственост, се осъществява чрез:

1. продажба;

2. замяна;

3. учредяване на ограничено вещно право на ползване-възмездно или безвъзмездно;

4. дарение;

5. делба;

6. бракуване.

**Чл.36.** При разпореждане с имот – общинска собственост, приобретателите - физически или юридически лица, заплащат дължимите данъци, такса по чл. 111 от ЗМДТ и съответните разходите на общината за изготвяне на пазарна оценка”./*Изменен с Решение №263/14.07.2025 г./*

Чл.37**.** Разпоредителни сделки с имоти, вещи и вещни права - общинска собственост, се извършват въз основа на пазарни оценки, определени от оценител на недвижими имоти, съответно на вещи, регистриран по Закона за независимите оценители.

Чл.38. Оценките се одобряват от общинския съвет с решението за извършване на разпоредителната сделка и не могат да бъдат по-ниски от данъчните. Общинският съвет може да определи и по-висока оценка, освен ако в закон е установено друго. Началните цени при провеждането на търговете или конкурсите не могат да бъдат по-ниски от определените от общинския съвет.

Чл.39**.** (1) Продажбата на нежилищни имоти - частна общинска собственост, включително гаражи и ателиета, се извършва след решение на общинския съвет, от кмета на общината, чрез публичентърг или публично оповестен конкурс.

(2) Процедура по този член се открива служебно или по писмено предложение от заинтересовани лица.

(3) Въз основа на решението на общинския съвет се обявява съответната процедура, след провеждането на която, се издава заповед и се сключва договор за продажба от кмета на общината.

**Чл.39а.(**1) Продажба на имоти и вещи – частна общинска собственост на държавата се извършва без търг или конкурс след решение на общинския съвет.

(2) Министърът на регионалното развитие и благоустройството, Областния управител или упълномощени от тях лица отправят писмено искане до кмета на общината, който внася предложение за разглеждане от общинския съвет.

(3) Общинският съвет приема решение по ал.1 и утвърждава пазарната цена, определена от оценител на имоти, по която да бъде извършена продажбата, която не може да бъде по-ниска от данъчната оценка.

(4) Въз основа на решението на общинския съвет, кметът на общината издава заповед, в която определя срок за внасяне на цената не по-малък от 7 дни от датата на връчването й.

(5) След внасяне на цената кметът на общината сключва договор”.

*Добавен с Решение № 263/14.07.2025 г.*

**Чл.39б.** (1) Продажба на имоти и вещи – частна общинска собственост на друга община се извършва без търг или конкурс след решение на общинския съвет.

(2) Кметът на общината по ал.1 или упълномощено от него лице отправя писмено искане до кмета на общината, придружено с решение на съответния общински съвет.

(3) Кметът на общината внася предложение за разглеждане от общинския съвет.

(4) Общинският съвет приема решение по ал.1 и утвърждава пазарната цена, определена от оценител на имоти, по която да бъде извършена продажбата, която не може да бъде по-ниска от данъчната оценка.

(5) Въз основа на решението на общинския съвет, кметът на общината издава заповед, в която определя срок за внасяне на цената не по-малък от 7 дни от датата на връчването й.

(6) След внасяне на цената кметът на общината сключва договор

*Добавен с Решение № 263/14.07.2025 г.*

**Чл.40.** (1)Продажбата на земя – частна общинска собственост, по чл. 35, ал. 3 от ЗОС, на собственик на законно построена върху нея сграда се извършва от кмета на общината без публичен търг или публично оповестен конкурс, по молба на заинтересованото лице.

(2) Молбите на лицата за закупуване по предходните алинеи се придружават от следните документи:

1. документ за собственост върху построената сграда или договор за отстъпено право на строеж;
2. скица на имота от одобрена кадастрална карта, а в случаите, когато няма одобрена кадастрална карта - скица от действащия подробен устройствен план с нанесена регулация за имоти в урбанизирани територии;
3. удостоверение от Общинска администрация - Рудозем, че сградата е законно изградена;
4. удостоверение за актуално състояние на юридическото лице;
5. удостоверение за наследници, ако е необходимо.

(3) Въз основа на молбата кмета на общината издава заповед и сключва договор за продажба.

**Чл.41.** (1) Разпореждане с общински недвижими имоти се извършва и по реда на чл. 15, чл.16 и чл. 17 от Закона за устройство на територията при започната процедура за одобряване на подробен устройствен план.

(2) Когато по заявление на заинтересовано лице или служебно, се инициира производство по изменение на подробен устройствен план с посочено основание чл.134, ал.2, т.6 от ЗУТ, което предвижда промяна на граници на урегулирани поземлени имоти – общинска собственост, преди издаване на заповедите по чл.135, ал.3 и ал.5 от ЗУТ, се изисква даване на съгласие от Общински съвет по смисъла на чл.134, ал.2, т.6 от ЗУТ.

(3) Предварителният и окончателният договор по чл. 15, ал. 5 и чл. 17, ал. 5 от ЗУТ, се сключват в писмена форма от кмета на общината.

(4) Предварителните договори по ал. 3 се сключват след решение на общинския съвет.

(5) Сделка по чл. 15, ал. 5 и чл. 17, ал. 5 от ЗУТ може да се сключи по искане на собствениците или по предложение на кмета на общината. Оценката на частта от имота, която се прехвърля с предварителния договор се извършва по пазарни цени.

(6) Предварителният договор по ал. 3 съдържа цената на частта от имота, която се прехвърля и се сключва въз основа на проект за изменение на действащия подробен устройствен план (ПУП) и протокол на Общински експертен съвет по устройство на територията (ОЕСУТ).

(7) Окончателният договор се сключва в срок до един месец след влизане в сила на заповедта, съответно решението за изменение на подробния устройствен план. След изтичане на този срок, общината може да иска сключване на окончателен договор по съдебен ред, както и обезщетение в размер на законната лихва върху дължимите суми за периода на забава.

**Чл.42.** (1) Не може да се извършва замяна на имот – частна общинска собственост, на право на строеж върху имот – частна общинска собственост, или на учредено в полза на общината право на строеж с имот или право на строеж – собственост на държавата, на физически лица или на юридически лица, освен в случаите, посочени в закон.

(2) Замяна на имот – частна общинска собственост, включително гаражи и ателиета, или на право на строеж върху имот – частна общинска собственост, с имот или с право на строеж – собственост на физически лица или на юридически лица, може да се извърши, когато:/*Изменена с Решение №263/14.07.2025 г./*

1. е способ за прекратяване на съсобствеността на общината и на физически или юридически лица.

2. е единствен способ за изпълнение на задължения, произтичащи от международен договор;

4. е между общината и държавата;

5. това е предвидено в други случаи, определени в закон.

(3) В случаите по ал. 2 кметът на общината отправя писмено предложение за замяна до заинтересованите собственици или съсобственици на имоти. Предложение за замяна до кмета на общината могат да правят и заинтересованите собственици или съсобственици на имоти по ал. 2. В предложението се посочват предлаганите за замяна имоти или вещни права. При постигане на съгласие кметът на общината внася предложението за замяна в общинския съвет.

(4) За направените предложения за замяна се изготвя обявление за всеки имот, което се публикува на интернет страницата на общината. В обявлението се посочват данни за имотите или вещните права, предмет на предложението за замяна. Обявлението се поставя и на определените места в сградата на общината, района, кметството или населеното място по местонахождението на общинския имот.

(5) Предложенията по ал. 3 не обвързват общинския съвет за извършване на замяна. Отказите на общинския съвет за извършване на замяна не подлежат на обжалване.

(6) Не се допускат замени:

1. когато имотите – собственост на трети лица, са обременени с ипотека или други тежести, отдадени са под наем или под аренда;

2. на общински урегулирани поземлени имоти, отредени за жилищно строителство, срещу нежилищни имоти, освен в случаите по ал. 2, т. 2;

3. на общински имоти с имоти на лица, за които е установено, че без правно основание ползват общински имот, договорите за наем или за вещни права върху общински имоти са прекратени по тяхна вина или с които общината води съдебни имуществени спорове;

4. в други случаи, определени в закон.

(7) Решенията за извършване на замяна се приемат от общинския съвет с мнозинство от две трети от общия брой на съветниците. Въз основа на решението на общинския съвет кметът на общината издава заповед и сключва договор за замяна.

**Чл.42а.** (1)Замяната на общински жилища с жилищни или нежилищни имоти – собственост на държавата, на физически или юридически лица, се извършва при условията и по реда на чл.42, освен в случаите на замяна на общински жилища с жилищни имоти на физически лица в изпълнение на социални програми, приети от общинския съвет.

(2) В случаите по ал.1, предл. второ кметът на общината отправя писмено предложение за замяна до заинтересованите собственици или съсобственици на имоти. Предложение за замяна до кмета на общината могат да правят и заинтересованите собственици или съсобственици на имоти по ал. 1, предл. второ. В предложението се посочват предлаганите за замяна имоти. При постигане на съгласие кметът на общината внася предложението за замяна в общинския съвет.

(3) За направените предложения за замяна се изготвя обявление за всеки имот, което се публикува на интернет страницата на общината. В обявлението се посочват данни за имотите, предмет на предложението за замяна. Обявлението се поставя и на определените места в сградата на общината, района, кметството или населеното място по местонахождението на общинския имот.

(4) Решенията за извършване на замяна в случаите на ал.1, предл. второ се приемат от общинския съвет с мнозинство от две трети от общия брой на съветниците. Въз основа на решението на общинския съвет кметът на общината издава заповед и сключва договор за замяна.

(5) Замяната се извършва по данъчната оценка на заменяните жилищни имоти.

(6) По този ред замяна може да бъде извършена само еднократно и само за един жилищен имот - собственост на физическо лице, с един общински жилищен имот.

**Чл.43.** (1)Право на строеж върху имот - частна общинска собственост, се учредява след решение на общинския съвет от кмета на общината чрез публичен търг или публично оповестен конкурс и съобразно предвижданията на влязъл в сила подробен устройствен план.

(2) Когато правото на строеж е учредено за определен срок, след изтичането на срока, за който то е учредено, общината придобива безвъзмездно собствеността на построения обект.

(3) Възмездното право на строеж върху имот – частна общинска собственост се учредява без публичен търг или публично оповестен конкурс, с решение на Общински съвет, взето с мнозинство повече от половината от общия брой на съветниците на:

1. юридически лица на бюджетна издръжка;
2. религиозни институции, регистрирани съгласно Закона за вероизповеданията, или на техни местни поделения за обредни, молитвени или богослужебни домове за публични религиозни обреди и служби, за храмове и манастири;
3. други лица, когато това е предвидено в закон;

(4) Безвъзмездно право на строеж се учредява от кмета на общината след решение на Общински съвет, прието с мнозинство 2/3 от общия брой на съветниците.

(5) Безвъзмездно право на строеж се учредява от кмета на общината след решение на Общински съвет, прието с мнозинство повече от половината от общия брой на съветниците на:

* 1. юридически лица на бюджетна издръжка;
  2. религиозни институции, регистрирани съгласно Закона за вероизповеданията, или на техни местни поделения за обредни, молитвени или богослужебни домове за публични религиозни обреди и служби, за храмове и манастири;
  3. други лица, когато това е предвидено в закон.

(6) Възмездното и безвъзмездно право на строеж по ал. 3 и ал. 5 се учредява въз основа на мотивирано искане, отправено до кмета на общината, придружено с решение за регистрация и други документи, удостоверяващи горните обстоятелства. /*Добавена с Решение №263/14.07.2025 г./*

(7) Въз основа на резултатите от търга или конкурса, съответно – на решението на общинския съвет, кметът на общината издава заповед и сключва договор за учредяване право на строеж. /*Добавена с Решение №263/14.07.2025 г./*

**Чл. 43а.** (1) Право на надстрояване и/или на пристрояване на сграда - частна общинска собственост, или на сграда, построена върху имот - частна общинска собственост, се учредява при условията и по реда на чл. 43.

(2) Право на надстрояване и/или на пристрояване на сграда, построена върху имот – частна общинска собственост, се учредява от кмета на общината без търг или конкурс на собственика на сградата, както и на собственици на жилища в сгради – етажна собственост, или на техните сдружения по реда на чл.183, ал. 2 и 3 от ЗУТ, по пазарни цени определени от общинския съвет.

(3) Искането по ал. 1 и 2 за учредяване право на строеж се придружава от виза за проектиране.

(4) Безвъзмездно право на надстрояване и/или на пристрояване може да се учреди при условията на чл. 43, ал. 4 и ал. 5 от тази наредба.

(5) Въз основа на резултатите от търга или конкурса, съответно – на решението на общинския съвет, кметът на общината издава заповед и сключва договор за учредяване право на надстрояване и/или на пристрояване.

*Добавен с Решение №263/14.07.2025 г.*

**Чл.44.** (1) Право на строеж върху имоти - частна общинска собственост, отредени за изграждане на социални жилища, може да се учредява без търг или конкурс за строеж на жилищна сграда на лица с установени жилищни нужди, на жилищностроителни кооперации или сдружения, в които членуват само такива лица.

(2) Правото на строеж по ал. 1 не може да се прехвърля на трети лица.

(3) Жилищата, придобити по реда на ал. 1, не могат да се отдават под наем или да бъдат обект на разпореждане за срок 15 години.

(4) Нарушаването на забраните по ал. 2 и 3 е основание за разваляне на договора за правото на строеж.

(5) При разваляне на договора лицата, нарушили забраните по ал. 2 и 3, нямат правата по чл. 72 - 74 от Закона за собствеността.

**Чл.45.** (1) Право на ползване върху имоти - частна общинска собственост, се учредява след решение на общинския съвет от кмета на общината чрез публичен търг или публично оповестен конкурс по реда на Глава шеста.

2) Право на ползване върху недвижим имот-частна общинска собственост се учредява на физически и юридически лица въз основа на отправено писмено искане до кмета на общината с предложение, което може да съдържа:

1.характеристика на недвижимия имот, местонахождение, предназначение, кубатура и етажност, съгласно архитектурен проект, благоустройствени показатели и фактическо ползване на имота;

2. нуждите, за които ще се използва;

3. лица, определени за страна при учредяването право на ползване;

4. срок за учредяване правото на ползване и др.”

/ *Добавен с Решение №263/14.07.2025 г./*

(3) Срокът на правото на ползване се определя от общинския съвет и не може да бъде по-дълъг от 10 години, освен когато в закон е предвидено друго.

(4) Въз основа на решението на общинския съвет се обявява съответната процедура, след провеждането на която, кметът на общината издава заповед и се сключва договор за учредяване права на ползване.

(5) В случаите, когато лицата, на които може да се учреди право на ползване, са определени със закон, то се учредява без търг или конкурс след решение на общинския съвет, като в решението на общинския съвет за разпоредителната сделка се определя цената на правото на ползване.

(6)Безвъзмездно право на ползване се учредява без търг или конкурс след решение на общинския съвет, прието с мнозинство две трети от общия брой на съветниците.

(7) Когато лицата, на които може да се учреди безвъзмездно право на ползване, са определени в закон, то се учредява без търг или конкурс след решение на общинския съвет, прието с мнозинство повече от половината от общия брой на съветниците по реда на ал.5.

**Чл.46.** (1)Сервитутните права се учредяват от кмета на общината в случаите и при условията и по реда, установени в съответните закони, предвиждащи учредяването на такива права.

(2) Кметът на общината може със заповед да учредява право на преминаване през общински поземлени имоти по реда на чл.192 от ЗУТ.

(3) Правото на преминаване по ал.2 се учредява въз основа на становище на ОЕСУТ и оценителен протокол по чл.210 от ЗУТ.

(4) Кметът на общината може със заповед да учредява право на прокарване на отклонения от общи мрежи и съоръжения на техническата инфраструктура през общински поземлени имоти по реда на чл.193 от ЗУТ.

(5) Правото на прокарване по ал.4 се учредява въз основа на становище на ОЕСУТ и оценителен протокол по чл.210 от ЗУТ.

**Чл.47.** (1) Прекратяването на съсобственост върху имоти между общината, държавата, физически лица или юридически лица се извършва след решение на общинския съвет чрез:

1. доброволна делба;
2. продажба на частта на общината;
3. изкупуване на частта на съсобственика/съсобствениците;
4. замяна на идеални части с друг равностоен имот=

(2) При прекратяване на съсобствеността по ал. 1 се прилагат разпоредбите на Закона за собствеността и на Гражданския процесуален кодекс .

(3) Доброволната делба се осъществява чрез:

1. отстъпване или получаване в дял на реални части от имота;
2. получаване собствеността на целия имот от един от съсобствениците с изплащане частите на останалите съсобственици в брой, когато имотът е реално неподеляем.

(4) Съсобствеността върху имоти между Община Рудозем и физически или юридически лица, се прекратява по предложение на съсобствениците до кмета на общината или по инициатива на кмета на общината, с решение на общинския съвет.

(5) В тримесечен срок след решението на общинския съвет по предходната алинея кмета на общината издава заповед за прекратяване на съсобствеността. Заповедта се връчва на купувача срещу подпис.

(6) След плащане на пазарната цена, дължимите данъци, такса по чл. 111 от ЗМДТ и съответните разходите на общината за изготвяне на пазарна оценка, в посочения в заповедта по ал.1 срок, кметът на общината сключва договор */Изменен с Решение №263/14.07.2025 г./*

(7) Когато плащането не се извърши в определения срок, преписката се прекратява. */Изменен с Решение №263/14.07.2025 г./*

(8) В случай, че купувачът се откаже от сделката се задължава да заплати на общината разходите по оценката.

**Чл.48.** (1) Продажбата на вещи, които не са необходими за дейността на общината, се осъществява чрез публичен търг или публично оповестен конкурс, след решение на общинския съвет.

(2) Въз основа на решението на общинския съвет се обявява съответната процедура, след провеждането на която, кметът на общината издава заповед и сключва договор за продажба.

**Чл.49.** (1) Замяна на вещи се извършва с договор, сключен от кмета на общината, след решение на общинския съвет.

(2) Възмездно право на ползване върху вещи – общинска собственост, се предоставя по реда на ал.1, от кмета на общината със заповед и договор, след решение на общинския съвет и проведен публичен търг или публично оповестен конкурс.

(3) Безвъзмездно право на ползване върху вещи – общинска собственост се учредява без търг или конкурс след решение на общинския съвет, прието с мнозинство две трети от общия брой на съветниците по реда на ал.4.

(4) Когато лицата, на които може да се учреди безвъзмездно право на ползване, са определени в закон, то се учредява без търг или конкурс след решение на общинския съвет, прието с мнозинство повече от половината от общия брой на съветниците.

**Чл.50.** (1) Дарение на имоти и вещи - частна общинска собственост, се извършва след решение на общинския съвет, прието с мнозинство три четвърти от общия брой на съветниците.

(2) Въз основа на решението по ал.1, кмета на общината сключва договор за дарение.

**Чл.51.** Негодни вещи –общинска собственост се бракуват със заповед на кмета на общината след инвентаризация по реда на Глава III, Раздел II от Закона за счетоводството.

**Чл.52. (1)** Договорите за разпореждане с имоти - общинска собственост, се сключват в писмена форма от кмета на общината и се вписват по разпореждане на съдията по вписванията по местонахождението на имота за сметка на купувача.

(3) Към датата на сключването на договорите за разпореждане актовете за имоти - общинска собственост, следва да са вписани по съответния ред в службата по вписванията.

(4) Договорите по предходната алинея се сключват след влязла в сила заповед на кмета на общината и след плащане на цената и на дължимите данъци и такси, посочени в заповедта.

ГЛАВА ПЕТА

УПРАВЛЕНИЕ НА ОБЩИНСКИЯ ГОРСКИ И ПОЗЕМЛЕН ФОНД

Чл.53. Общинският горски и поземлен фонд включва:

1. гори и земи възстановени по реда на Закона за възстановяване собствеността върху гори и земи от горски фонд и Правилника за прилагане на Закона за възстановяване собствеността върху гори и земи от горски фонд;

2. гори залесени или самозалесили се върху земеделски земи от поземления фонд,възстановени по реда на Закона за собствеността и ползването на земеделските земи и Правилника за прилагане на Закона за собствеността и ползването на земеделските земи;

3. гори създадени върху негодни за земеделско ползване слабопродуктивни и застрашени от ерозия земеделски земи от общинския поземлен фонд,след включване в общинския горски фонд;

4. гори придобити по реда на Закона за общинската собственост;

Чл.54. Възпроизводството на гори обхваща създаването на нови гори,възобновителни, огледни и санитарни сечи,които се извършват съгласно Закона за горите и Правилника за прилагане на Закона за горите.

Чл.55. (1) Създаването на нови гори включва дейностите по събиране на семена, производство на посадъчен материал, залесяване, отглеждане, инвентаризация на млади култури и борба с ерозията.

(2) Кметът на общината възлага извършването на дейностите по ал.1,чрез търг, конкурс или пряко договаряне при условия и по ред,определени в Закона за горите и Закона за обществените поръчки.

(3) Дейностите по ал.1 могат да се възлагат поотделно или в комплекс от дейности в зависимост от вида, местонахождението, обема и сроковете им.

Чл.56. Ползването на горите и земите се осъществява с решение на Общинския съвет по един от следните начини:

1. с такси за ползване на дървесина на корен и с такси за странични ползвания,утвърдени от общинския съвет;

2. чрез търг или конкурс;

3. чрез преговори с потенциален ползвател,при които се договарят специфични условия и изисквания към ползвателя;

Чл.57. (1) Годишното ползване на горите общинска собственост се извършва по одобрен от Държавно лесничейство „План-извлечение” от действащия Лесоустройствен проект.

(2) Гражданите с постоянен адрес на територията на общината могат да ползват дървесина от горите-общинска собственост, като заплашат такса на корен.

(3) Позволително за странични ползвания от гори и земи от общинския горски фонд, се издава от държавното лесничейство,срещу документ за платена такса.

Чл.58. Общинският съвет приема:

Тарифа за таксите на корен на облите дървени материали,дървата за горене и вършината,добита от общинския горски фонд;

Тарифа за таксите на страничните ползвания и страничните горски продукти,добити от общинския горски фонд;

Тарифа за таксите за административно-технически услуги;

Тарифа за таксите за изключени или предоставени за ползване площи от общинския горски фонд;

Чл.59. Строителство в горите и земите от общинския горски фонд,без промяна на предназначението им,се извършва във връзка с осигуряване на мероприятията по управление на горите и се допуска съгласно предвижданията на Общата устройствена схема и Областния план за управление на горски територии.

Чл.60. Провеждане на мероприятията по осигуряване на пожарна безопасност в общинския горски фонд се извършва от Дирекция „Специализирана администрация” съвместно с кметовете на кметства и кметските наместници.

ГЛАВА ШЕСТА

ПРОВЕЖДАНЕ НА ПУБЛИЧЕН ТЪРГ И ПУБЛИЧНО ОПОВЕСТЕН КОНКУРС ЗА ОТДАВАНЕ ПОД НАЕМ И РАЗПОРЕЖДАНЕ С ОБЩИНСКО ИМУЩЕСТВО

Чл.61. При условията и реда на тази глава се провеждат публични търгове и публично оповестени конкурси за:

1. отдаване под наем на свободни нежилищни имоти – частна общинска собственост;
2. отдаване под наем на части от имоти – публична общинска собственост;
3. отдаване под наем на земи от общинския поземлен и горски фонд, както и на земи в строителни граници;
4. отдаване под наем на вещи – частна общинска собственост: машини, съоръжения, оборудване, транспортни средства и др.;
5. продажба на имоти и вещи – частна общинска собственост;
6. учредяване право на строеж върху имоти – частна общинска собственост;
7. учредяване право на ползване върху имоти и вещи – частна общинска собственост.

**РАЗДЕЛ ПЪРВИ**

**УСЛОВИЯ И РЕД ЗА ПРОВЕЖДАНЕ НА ПУБЛИЧНИ ТЪРГОВЕ**

**ЧАСТ ПЪРВА**

**ОБЩИ ПОЛОЖЕНИЯ**

**Чл.62.** (1) В изпълнение на решението на общинския съвет за съответната сделка на управление или разпореждане, кметът на общината издава заповед за откриване процедура по провеждането на публичния търг.

(2) Заповедта за организацията и провеждането на публичния търг трябва да съдържа:

1.описание на имота;

2. вида на търга-с тайно или явно наддаване;

3. начална цена;

3а стъпка за наддаване /*Добавена с Решение №263/14.07.2025 г*./

4. начина на плащане;

5. датата, мястото и часа на провеждане на търга;

6. специални изисквания към участниците, когато това се налага от вида на обекта;

7. размера на депозита;

8. други тръжни условия;

9. дата, място и час за провеждане на повторен търг.

(3) Със заповедта по ал.1 се утвърждават и тръжната документация, проекта на договор като част от нея, условията за оглед на обекта, съставът на комисията по провеждането на търга и крайният срок за приемане на заявленията за участие /*Изменена с Решение №263/14.07.2025 г*./

(4) Определеният депозит не може да бъде по-малък от 20 на сто върху първоначално определената цена. При провеждането на търгове за отдаване под наем на недвижими имоти депозита е в размер на 20 % от годишния наем.

Чл.63. Тръжната документация за провеждане на търга съдържа:

1. предмета и срока на сделката;
2. вида на търга;
3. началната цена;
4. начина за плащане на цената;
5. размера и начина на плащане на депозита за участие;
6. мястото, където може да се получи документацията, нейната цена и начина на заплащане;
7. времето и начина за оглед на обекта;
8. мястото и срока за приемане на офертите;
9. мястото, деня и часа на търга;
10. образци на документите, които участникът следва да попълни;
11. други изисквания, свързани със спецификата на сделката;
12. проекта на договор;
13. мястото, деня и часа за провеждане на повторен търг.

Чл.64. (1) Комисията по провеждането на търга се състои от 3 до 5 члена, като задължително в нейния състав се включват юрист и икономист. Кметовете на кметства или определени от тях служители се включват в състава на комисиите по провеждането на търга в случаите, в които предоставянето под наем или разпореждането с имоти на територията на кметството се извършва от кмета на общината. Съставът на комисията се определя със заповед на кмета на общината / *Изменена с Решение №263/14.07.2025 г./*

(2) Комисията може да заседава и да приеме решения, ако присъстват най - малко 2/3 от всички членове, но не по-малко от 3-ма души, в това число квалифицираните експерти.

(3) За своята работа комисията води протокол, който се подписва от всички членове.

(4) В случай, че отсъства член на комисията и той не може да бъде заменен от определените резервни членове, публичния търг се отлага за същия час и място на следващия работен ден.

(5) В състава на комисията не могат да участват :

1. лица, които са заинтересовани от изхода на търга и имат с някои от участниците в процедурата отношения, пораждащи основателни съмнения за тяхното безпристрастие. /*Изменена с Решение №263/14.07.2025 г./*

2.свързани лица по смисъла на ТЗ с участници в търга или с членовете на техните управителни или контролни органи.

(6) В случай, че лица по ал.5 бъдат включени в състава на тръжната комисия, те са длъжни незабавно след връчване на заповедта да си направят писмен отвод /*Изменена с Решение №263/14.07.2025 г./*

(7) За удостоверяване липсата на обстоятелствата по ал. 5, лицата от състава на тръжната комисия попълват декларация. /*Допълнена с Решение №263/14.07.2025 г./*

**Чл.65**. До участие в публичния търг не се допускат кандидати, които:

1. са внесли депозит след обявения срок;
2. не са закупили тръжна документация;
3. не са представили някои документи от тръжните книжа;
4. имат задължения към общината */изм. с Решение №150/30.12.2020 г./*

Чл.66. Към заявлението за участие в търга кандидатите прилагат и следните документи:

1. *Отменена с Решение №150/30.12.2020 г.*
2. за юридически лица –ЕИК;
3. изрично пълномощно с нотариална заверка на подписа, в случай, че кандидатът се представлява от пълномощник; */изм. с Решение №150/30.12.2020 г./*
4. декларация от лицето, което представлява ЮЛ, че търговеца не се намира в производство по обявяване в несъстоятелност и ликвидация;
5. документ за закупени тръжни книжа;
6. документ за внесен депозит. За депозит се приема парична вноска по посочена банкова сметка или директно внесена в касата;
7. удостоверение за липса на задължения към общината;
8. удостоверение по чл.87, ал.6 от ДОПК за липса на задължения към НАП;
9. *Отменена с Решение №150/30.12.2020 г.*

Чл.67. Условията на търга по отношение на обекта, началната цена, специалните изисквания към участниците и срока за подаване на заявленията за участие се обявяват в един местен вeстник, на електронната страница на Община Рудозем и на информационното табло на Общинска администрация най-малко 30 дни преди крайния срок за подаване на заявленията за участие. Извлечение от заповедта на кмета на общината по чл.62, ал.2, с изключение на състава на комисията, се обявява на видно място в сградата на Общинска администрация в 3-дневен срок от нейното издаване.

**Чл.68.** (1) Не се допуска промяна на обявените условия на търга, с изключение на отлагане провеждането на търга за по-късни дата и/или час, както и промяна на мястото на провеждане. Промяната се извършва със заповед на кмета.

(2) В случай, че необходимостта от промяната се установи до изтичане на срока за закупуване на тръжна документация, промяната се обявява на електронната страница на Община Рудозем, в един местен вестник, както и на информационното табло в сградата на Общинската администрация.

(3) В случай, че необходимостта от промяната се установи след изтичане на срока за закупуване на тръжна документация, за промяната се уведомяват всички лица, които са я закупили. Уведомяването се извършва чрез връчване на заповедта на кмета по ал. 1 срещу подпис.

Чл.69. (1) Когато на търга се яви само един кандидат, кандидатът се обявява за спечелил по предложената от него цена, която не може да бъде по-ниска от началната тръжна цена.

(2) Когато на търга не се яви кандидат се провежда повторен търг, на датата определена в заповедта на кмета по чл.62, ал.2.

(3) Когато на търга, провеждан повторно в случая по предходната алинея, се яви само един кандидат, той се обявява за спечелил по предложената от него цена, която не може да бъде по-ниска от началната тръжна цена.

(4) Когато на търга, провеждан повторно не се яви кандидат, той се обявява за непроведен и кмета на общината насрочва нов търг.

Чл.70. (1) В деня и часа, определени за провеждането на търга, председателят на комисията проверява присъствието на членовете й и обявява откриването на търга.

(2) В случай, че отсъства член на комисията и той не може да бъде заменен от определените резервни членове, публичния търг се отлага за същия час и място на следващия работен ден.

(3) При възникване на обстоятелство, което прави невъзможно откриването или продължаването на отложения при условията на предходната алинея търг, се насрочва нов търг.

(4) В случай по предходната алинея, когато се отлага вече започнат търг поради невъзможност за продължаването му или се насрочва нов търг, подалите заявления участници, запазват правата си.

**ЧАСТ ВТОРА**

**ПУБЛИЧЕН ТЪРГ С ЯВНО НАДДАВАНЕ**

**Чл.71.** (1) При публичен търг с явно наддаване председателят на комисията обявява първоначалната цена, от която започва наддаването и стъпката за наддаване, определени със заповедта на кмета на общината за откриване на процедурата. /*Изменен с Решение №263/14.07.2025 г./*

(2) Преди да започне на наддаването, председателят на тръжната комисия поканва последователно всички допуснати участници в търга да потвърдят началната цена, увеличена с една стъпка.

(3) В случай, че някой от допуснатите участници откаже да потвърди цената по ал.2, той не се допуска до по-нататъшно участие в търга, а внесеният от него депозит се задържа.

(4) В случай, че участниците в търга потвърдят началната тръжна цена, но никой от тях не обяви следващата по размер цена, по-висока от началната с една стъпка, търгът се закрива и внесените от тях депозити за участие в търга се задържат.

(5) В случай, че участника в търга е само един, участника се обявява за спечелил по начална тръжна цена, увеличена с две стъпки за наддаване /*Добавен с Решение №263/14.07.2025 г./*

**Чл.72**. (1) Наддаването се извършва чрез обявяване от председателя на последователни суми над началната цена, като всяко увеличение трябва да бъде равно на стъпката по предходната алинея. Наддавателните предложения се вписват в наддавателен лист.

(2) Участниците обявяват високо и ясно предлаганите от тях суми. Обявената от участника сума го обвързва към комисията и другите участници в търга без право на позоваване на грешка.

(3) Преди третото обявяване на последното достигнато предложение, председателят прави предупреждение, че е последно и ако няма друго предложение, обявява приключването на наддаването.

**Чл.73.** (1) Обстоятелствата по предходния член се констатират с протокол на комисията, който се подписва от всичките й членове.

(2) Участникът, предложил най-високата цена, се обявява за спечелил търга и търгът се закрива.

**ЧАСТ ТРЕТА**

**ПУБЛИЧЕН ТЪРГ С ТАЙНО НАДДАВАНЕ**

Чл.74. Търг с тайно наддаване се провежда чрез предварително подаване на писмени предложения от всеки участник в запечатан плик, съгласно условията регламентирани в заповедта на кмета по чл.62, ал.2.

Чл.75. (1) Участниците представят предложението си в запечатан непрозрачен плик заедно с всички документи, описани в тръжната документация в деловодството на Община Рудозем в срока, определен в заповедта на кмета.

(2) Върху плика се отбелязват името на участника или името на упълномощеното лице и цялостното наименование на обекта на търга.

(3) В предложението, поставено в плика, се вписват наименованието на обекта на търга, предлаганата цена /цифром и словом/, името на участника или името на упълномощеното лице. В плика се прилага и оригиналът или нотариално заверено копие на документа, удостоверяващ представителната власт или пълномощното на представителя.

(4) Всяко предложение, поставено в незапечатан плик или което не съдържа данните по ал.1, 2 и 3 е недействително и не се разглежда от комисията.

Чл.76. (1) Регистрирането на участниците в търга се извършва от тръжната комисия в обявения ден и час на откриване на търга.

(2) Комисията може да откаже регистрация на участник в случай, че установи непълнота на представените документи и неспазване на изискванията, посочени в тръжните книжа.

Чл.77. В деня на провеждане на търга, комисията разпечатва подадените пликове и се запознава с редовността на подадените документи.

Чл.78. (1) Председателят на комисията при отварянето на всеки плик проверява дали са спазени условията за участие в търга, обявява редовността на предложението и оповестява предложената цена.

(2) Предложенията се заверяват от членовете на комисията по търга и се подреждат според размера на посочените суми.

(3)Редовно подадените оферти се класират според размера на предложената цена за обекта. В случай, че двама или повече кандидати са предложили еднаква най-висока цена, търгът завършва с явно наддаване между тях, като наддаването започва от предложената цена. Стъпката за наддаване се определя със заповедта на кмета на общината за откриване на процедурата /*Изменена с Решение № 263/14.07.2025 г./*

(4) Обстоятелствата по предходните алинеи се констатират с протокол на комисията, който се подписва от всичките й членове.

(5) Участникът, предложил най-високата цена, се обявява за спечелил търга и търгът се закрива.

**ЧАСТ ЧЕТВЪРТА**

**ДЕЙСТВИЯ СЛЕД ПРИКЛЮЧВАНЕ НА ТЪРГА**

**Чл.79.** (1) За проведения търг с явно или тайно наддаване комисията изготвя протокол подписан от членовете, към който се прилага наддавателният лист, подписан от комисията и контролен лист .

(2) В срок от 7 (седем) работни дни след провеждането на търга тръжната комисия представя на кмета на общината протокола от търга с предложение за класиране на участниците и кандидатите, спечелили търга.

**Чл.80.** (1) В срок от 7 (седем) работни дни след получаването на протокола от проведения търг кметът на общината със заповед определя спечелилия търга участник. Заповедта се обявява в сградата на общинската администрация на място, достъпно за всички заинтересовани лица.

(2) Заповедта по ал. 1 се връчва лично срещу подпис или се изпраща с препоръчано писмо с обратна разписка на всички участници в търга.

(3) В срок от 7 (седем) работни дни след влизане в сила на заповедта по ал.1 участникът, спечелил търга е длъжен да внесе цената, дължимите данъци, такса по чл. 111 от ЗМДТ и съответните разходите на общината за изготвяне на пазарна оценка. Внесеният депозит се приспада от цената /*Изменена с Решение №263/14.07.2025 г./*

(4) Ако участникът не извърши необходимите плащания се приема, че се е отказал да сключи договор и същият губи внесения депозит.

(5) Кметът може да покани участника, предложил следващата по размер цена. Ако в срок от 7 (седем) работни дни и той не извърши необходимите плащания, внесения от него депозит се задържа и търга се закрива.

(6) Внесените депозити на неспечелилите участници се освобождават след закриване на търга със заповед на кмета на общината, с изключение на класираните на първо и второ място.

(7) Участниците в търга могат да оспорват заповедта по ал.1 по реда на Административнопроцесуалния кодекс в четиринадесет дневен срок от датата на уведомлението по ал.2.

(8) В четиринадесет дневен срок след изтичане на срока за обжалване на заповедта по ал.1 и заплащане на дължимите суми, кметът сключва договор със спечелилия търга участник.

(9) Собствеността се прехвърля на купувача от датата на сключването на договора.

(10) Вписването на договора се извършва от купувача,който представя екземпляр от вписания договор в служба „Общинска собственост” за отписване на имота и отбелязване на извършената промяна в актовите книги.

**РАЗДЕЛ ВТОРИ**

**УСЛОВИЯ И РЕД ЗА ПРОВЕЖДАНЕ НА ПУБЛИЧНО ОПОВЕСТЕНИ КОНКУРСИ**

Чл.81. Конкурс се организира в случаите,когато освен размера на цената,се поставят специфични изисквания към предмета на сделката и сключването и изпълнението и са подчинени на определени условия.

Чл.82. (1) Кметът на общината назначава комисия, която разработва условията на конкурса.

(2) Примерни условия на конкурса могат да бъдат:

1. заплащане на определена цена;
2. запазване предназначението на обекта;
3. запазване или създаване на работни места;
4. извършване на инвестиции;
5. свързани с опазване или възстановяване на околната среда;
6. по начина и срока за прехвърляне на собствеността;
7. определяне на срок,през който приобретателят не може да се разпорежда с обекта на конкурса;
8. специфични технологични,технически или естетически качества на изпълнението или крайния строителен продукт;
9. други условия и изисквания към участниците,съобразно спецификата на сделката;

(3) Кметът на общината утвърждава конкурсните книжа и определя приоритетните условия на конкурса, като определя тежестите за всеки критерий, включен в конкурсните условия.

Чл.83. (1) Конкурсът се открива със заповед на кмета на общината.

(2) Със заповедта по ал.1 се утвърждават условията за оглед на обекта, съставът на комисията по провеждането на конкурса и крайният срок за приемане на предложенията за участие /*Изменена с Решение №263/14.07.2025 г*./

(3) Комисията по провеждането на конкурса се състои от 3 до 5 члена, като задължително в нейния състав се включват юрист и икономист. Кметовете на кметства или определени от тях служители се включват в състава на комисиите по провеждането конкурса в случаите, в които предоставянето под наем или разпореждането с имоти на територията на кметството се извършва от кмета на общината. /*Изменена с Решение №263/14.07.2025 г*./

Чл.84.Условията на конкурса и срока за подаване на предложенията се обнародват поне в един местен вестник най-малко 30 дни преди крайния срок за подаване на предложенията за участие.Извлечение от заповедта на кмета на общината по чл.80,ал.1,с изключение на състава на комисията,се обявява на видно място в сградата на Общинската администрация в 3- дневен срок от нейното издаване.

Чл.85. Предложението на участниците в конкурса съдържа данните по чл.79,ал.3 и :

наименование на обекта на конкурса;

становище и разработки по отделните условия на конкурса;

проект за стопанско развитие на обекта;

насрещни предложения на участника,благоприятни за общината;

цена и условия за плащане;

Чл.86. След изтичане на срока за приемане на предложения,конкурсната комисия ги разглежда и изготвя доклад до кмета на общината,в който оценява и подрежда представените предложения.Комисията класира на първо място участникът,чието предложение най-пълно удовлетворява конкурсните условия или е направил насрещни предложения,по-благоприятни от първоначалните условия.

Чл.87. Комисията не класира участник ако установи непълнота на представените документи и неспазване на изискванията,посочени в условията на конкурса.

Чл.88. Въз основа на доклада по чл.83, кметът на общината издава заповед,с която обявява спечелилия конкурса,цената и условията на плащането. Заповедта се връчва на спечелилия по реда на Административнопроцесуалния кодекс. *Изменен с Решение №263/14.07.2025 г*./

Чл.89. Договорът по предмета на конкурса се сключва от кмета на общината и спечелилия участник в 14-дневен срок след представяне от участника на документ за извършеното плащане.

Чл.90. (1) При неплащане на цената в определения срок спечелилият участник губи правото за сключване на сделка по предмета на конкурса, както и внесения депозит,ако е определен такъв.

(2) В случая по ал.1 за спечелил се определя участникът, класиран на второ място в доклада на комисията.

(3) Ако лицето по ал.2 не внесе цената в определения срок, се насрочва нов конкурс.

**ГЛАВА СЕДМА**

**НАДЗОР И АКТУВАНЕ НА ИМОТИТЕ - ОБЩИНСКА СОБСТВЕНОСТ**

**Чл.91.** (1) За общинските имоти се съставят актове за общинска собственост по образци, утвърдени от министъра на регионалното развитие и благоустройството и министъра на правосъдието.

(2) За временните постройки, улиците, площадите, общинските пътища и други линейни обекти на техническата инфраструктура не се съставят актове за общинска собственост, освен ако в специален закон е предвидено друго.

**Чл.92.** (1) Актът за общинска собственост се съставя в два екземпляра от длъжностно лице, определено от кмета на общината. Актът се подписва от съставителя, утвърждава се от кмета на общината и се предоставя за вписване по реда на Закона за кадастъра и имотния регистър в 7-дневен срок от утвърждаването му.

(2) Първият екземпляр на акта се съхранява в службата по вписванията, а вторият - в общината. Препис от акта се изпраща в 7-дневен срок от вписването му на службата по геодезия, картография и кадастър, на областния управител и на лицата, на които е предоставен имотът.

(3) За всеки общински имот се съставя досие по образец, утвърден от министъра на регионалното развитие и благоустройството и министъра на правосъдието, към което се прилага копие от акта за собственост и документите, удостоверяващи възникването, изменението и прекратяването на правото на собственост на общината, предоставените права на трети лица, както и други данни.

(4) Актът за общинска собственост за имот - държавна собственост, прехвърлен безвъзмездно в собственост на общината от държавата, както и за имот, придобит в собственост на общината чрез покупко-продажба от държавата или чрез замяна между общината и държавата, се съставя съгласно изискванията на ал. 1 - 3 след отписването му от актовите книги за държавна собственост по реда на Закона за държавната собственост. В 14-дневен срок от приемане на решението на Министерския съвет за безвъзмездно прехвърляне в собственост, съответно - от подписването на договор за покупко-продажба или за замяна, компетентният орган отписва имота от актовите книги за държавна собственост и предава имота на общината.

(5) Актът за общинска собственост за имот - държавна собственост, преминал в собственост на общината по силата на закон, се съставя съгласно изискванията на ал. 1 - 3. В 7-дневен срок от получаването на препис от вписания акт за общинска собственост областният управител отписва имота от актовите книги за държавна собственост и предава имота на общината.

**Чл.93.** (1) Когато при влизането в сила на подробни устройствени планове за райони, в които няма влязла в сила кадастрална карта, както и при изменение в подробните устройствени планове, в кадастралната карта (кадастрален план), в плановете за земеразделяне, в лесоустройствените планове и в други планове, свързани с възстановяването на правото на собственост, се образуват нови поземлени имоти, за всеки новообразуван поземлен имот се съставя нов акт за общинска собственост, в който се посочват номерът и датата на предходно съставения акт.

(2) Номерът и датата на новосъставените актове по ал. 1 и 2 се отбелязват и в предходно съставените актове и в съответните регистри.

(3) За новосъставените актове по ал. 1 и 2 се прилагат разпоредбите на чл. 98, ал. 1 - 3.

**Чл.94.** (1) При промяна на характера на собствеността от публична в частна или обратно се съставя нов акт, като това обстоятелство се отбелязва в новия и в стария акт и в регистрите.

(2) За новосъставените актове по ал. 1 се прилагат разпоредбите на чл. 98, ал. 1 - 3.

(3) При настъпване на други промени в данните, вписани в акта за общинска собственост, извън случаите по ал. 1 и по чл. 99, както и при установяване на явна фактическа грешка, се съставя акт за поправка на акта за общинска собственост.

(4) Номерът и датата на актовете за поправка на актове за общинска собственост се отбелязват в актовете, които поправят, и в съответните регистри.

(5) За актовете за поправка на актове за общинска собственост по ал. 3 се прилагат разпоредбите на чл. 98, ал. 1 и 2.

**Чл.95.** За вписването в службата по вписванията на актове за общинска собственост и актове за поправка на актове за общинска собственост не се заплаща такса.

**Чл.96.** В акта за общинска собственост се вписват данните по чл. 30, ал. 2, т. 4, чл. 60, т. 1 - 7, чл. 61, ал. 1, т. 5, 7, 9 и 10 и чл. 84, ал. 2 от Закона за кадастъра и имотния регистър.

**Чл.97.** (1) Актовете за общинска собственост се вписват с последователни номера в регистъра, подшиват се в актови книги и се съхраняват в съответните служби "Общинска собственост".

(2) Актовите книги за общинските имоти са общодостъпни. Справки могат да се получат в сградата на Общинска администрация – Рудозем, след устно или писмено заявление./*Изменена с Решение № 263/14.07.2025 г*./

(3) Върху акта за общинска собственост на имот, който е престанал да бъде собственост на общината, се отбелязва, че е отписан и се посочва основанието за отписването му от актовите книги за общинска собственост и той се съхранява по начина, предвиден в ал. 1.

(4) За издаване на удостоверение за наличие или липса на акт за общинска собственост, за наличие или липса на претенции за възстановяване на собствеността и на удостоверение, че имотът е отписан от актовите книги за имотите - общинска собственост, се заплашат такси в размери, определени от общинския съвет.

**Чл.98.** (1) Въз основа на съставените актове за общинска собственост се създават главен регистър за публичната общинска собственост и главен регистър за частната общинска собственост, по образци, утвърдени от министъра на регионалното развитие и благоустройството и министъра на правосъдието.

(2) Актовете за общинска собственост, главните регистри и досиетата на имотите се съхраняват безсрочно.

(3) Регистрите се състоят от партидите на отделните имоти. Редът за съставяне, поддържане и съхраняване на актовете, досиетата и регистрите и за извършване на поправки в тях се определят с наредба на министъра на регионалното развитие и благоустройството и министъра на правосъдието.

**Чл.99.** (1) Имотите, неправилно актувани като общинска собственост, както и имотите, основанието за актуването на които е отпаднало, се отписват от актовите книги със заповед на кмета на общината и се предават на собственика.

(2) Споровете за материално право се решават по съдебен ред.

**Чл.100.** (1) Общински имот, който се владее или държи без основание, не се използва по предназначение или необходимостта от него е отпаднала, се изземва въз основа на заповед на кмета на общината.

(2) Заповедта за изземване на имота се изпълнява по административен ред със съдействието на полицията.

(3) Заповедта по ал. 1 подлежи на обжалване по реда на Административнопроцесуалния кодекс. Обжалването не спира изпълнението на заповедта, освен ако съдът разпореди друго.

(4) Лицата, от които са иззети имоти по ал. 1, нямат правата по чл. 72 - 74 от Закона за собствеността.

**Чл.101.** (1) Държавните органи са длъжни да оказват необходимото съдействие на общините във връзка с управлението и разпореждането с имоти - общинска собственост.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Тази наредба се приема на основание чл.8, ал.2 от Закона за общинската собственост.

§ 2. Настоящата наредба е приета с Решение № 400/ 28.03.2019 г. на Общински съвет-Рудозем, по Протокол № 49

§ 3. **Тарифа за определяне на наемните цени на общински имоти, съгласно Приложение № 1, която става неразделна част от Наредбата за реда за придобиване, управление и разпореждане с общинско имущество. /изм. с Решение № 150/30.12.2020 г./**

**Настоящата Наредба е изменена с Решение №150/30.12.2020 г.**

**Наредбата е изменена с Решение № 202/27.02.2025 г.**

**Наредбата е изменена с Решение № 263/14.07.2025 г.**

**Настоящите изменения и допълнения влизат в сила от датата на въвеждане на еврото в Република България, съгласно § 6, ал. 1, т. 2 и ал. 2 от ПЗР на Закона за въвеждане на еврото в Република България.**

**ПРЕДСЕДАТЕЛ НА ОБЩИНСКИ СЪВЕТ:……………………………….**

**/инж. Венцислав Пехливанов/**

Приложение №1

ВТарифа за определяне на началния размер на месечния наем за 1 кв.м. при предоставяне на общински помещения и терени към Наредба за реда за придобиване, управление и разпореждане с общинско имущество, **сумите записани в първа колона на т. 26 „Административни офиси” се изменят така:**

**„4,50 лв.”**

**„2,30 евро”**

|  |  |  |  |  |  |
| --- | --- | --- | --- | --- | --- |
| **№ по ред** | **ДЕЙНОСТ** | **Цена с вкл. ДДС Помещения в масивни сгради лв./евро на кв.м** | | **Цена с вкл. ДДС Терени** | |
| **ТЪРГОВИЯ** | **I зона** | **II зона** | **I зона** | **II зона** |
| **1** | **Продажба на хранителни стоки** | **7,80 лв.**  **3,99 евро** | **2,10 лв.**  **1,07 евро** | **2,00 лв.**  **1,02 евро** | **1,30 лв.**  **0.66 евро** |
| **2** | **Продажба на промишлени стоки** | **2,30 лв.**  **1,18 евро** | **2,00 лв.**  **1,02 евро** | **2,50 лв.**  **1,28 евро** | **1,50 лв.**  **0,77 евро** |
| **3** | **Продажба на плодове и зеленчуци** | **1,50 лв.**  **0,77 евро** | **1,00 лв.**  **1,96 евро** | **2,50 лв.**  **1,28 евро** | **1,50 лв.**  **0,77 евро** |
| **4** | **Продажба на луксозни стоки, алкохол, цигари, парфюмерия и др.** | **3,50 лв.**  **1,79 евро** | **2,50 лв.**  **1,28 евро** | **2,50 лв.**  **1,28 евро** | **2,00 лв.**  **1,02 евро** |
| **5** | **Смесени магазини и щандове** | **3,50 лв.**  **1,79 евро** | **2,50 лв.**  **1,28 евро** | **2,50 лв.**  **1,28 евро** | **2,00 лв.**  **1,02 евро** |
| **6** | **Производство и търговия с хляб и сладкарски изделия** | **2,10 лв.**  **1,07 евро** | **1,60 лв.**  **0,82 евро** | **1,40 лв.**  **0,72 евро** | **1,00 лв.**  **0,51 евро** |
| **7** | **Продажба на ядки, фъстъци и семки** | **2,00 лв.**  **1,02 евро** | **1,50 лв.**  **0,77 евро** | **1,50 лв.**  **0,77 евро** | **1,00 лв.**  **0,51 евро** |
| **8** | **Продажба на цветя** | **2,65 лв.**  **1,35 евро** | **1,80 лв.**  **0,92 евро** | **2,30 лв.**  **1,18 евро** | **1,50 лв.**  **0,77 евро** |
| **9** | **Продажба на лекарства** | **1,50 лв.**  **0,77 евро** | **1,30 лв.**  **0,66 евро** | **1,00 лв.**  **0,51 евро** | **0,75 лв.**  **0,38 евро** |
| **10** | **Продажба на вестници** | **1,15 лв.**  **0,59 евро** | **0,90 лв.**  **0,46 евро** | **0,90 лв.**  **0,46 евро** | **0,65 лв.**  **0,33 евро** |
| **11** | **Гостилници, закусвални** | **2,15 лв.**  **1,10 евро** | **1,65 лв.**  **0,84 евро** | **1,80 лв.**  **0,92 евро** | **1,30 лв.**  **0,66 евро** |
| **12** | **Заведения без алкохол** | **2,00 лв.**  **1,02 евро** | **1,60 лв.**  **0,82 евро** | **1,70 лв.**  **0,87 евро** | **1,30 лв.**  **0,66 евро** |
| **13** | **Пивници, аперитиви, ресторанти** | **5,05 лв.**  **2,58 евро** | **4,05 лв.**  **2,07 евро** | **3,40 лв.**  **1,74 евро** | **3,15 лв.**  **1,61 евро** |
| **14** | **Кулинарни магазини** | **1,65 лв.**  **0,84 евро** | **1,15 лв.**  **0,59 евро** | **1,15 лв.**  **0,59 евро** | **1,50 лв.**  **0,77 евро** |
| **15** | **Хотелиерски дейности** | **0,70 лв.**  **0,36 евро** | **0,60 лв.**  **0,31 евро** |  |  |
| **16** | **Битови услуги** | **0,65 лв.**  **0,33 евро** | **0,50 лв.**  **0,26 евро** | **0,40 лв.**  **0,20 евро** | **0,30 лв.**  **0,15 евро** |
| **17** | **Административно-правни услуги** | **1,50 лв.**  **0,77 евро** | **1,40 лв.**  **0,72 евро** | **1,40 лв.**  **0,72 евро** | **1,30 лв.**  **0,66 евро** |
| **18** | **Лекарски и зъболекарски услуги** | **2,00 лв.**  **1,02 евро** | **1,50 лв.**  **0,77 евро** | **0,75 лв.**  **0,39 евро** | **0,50 лв.**  **0,26 евро** |
| **19** | **Педагогически услуги** | **1,50 лв.**  **0,77 евро** | **1,40 лв.**  **0,72 евро** | **1,40 лв.**  **0,72 евро** | **1,30 лв.**  **0,66 евро** |
| **20** | **Всестранни услуги** | **1,40 лв.**  **0,72 евро** | **1,30 лв.**  **0,66 евро** | **1,30 лв.**  **0,66 евро** | **1,15 лв.**  **0,59 евро** |
| **21** | **Производствени дейности** | **2,00 лв.**  **1,02 евро** | **1,50 лв.**  **0,77 евро** | **1,50 лв.**  **0,77 евро** | **1,00 лв.**  **0,51 евро** |
| **22** | **Занаятчийски услуги** | **4,00 лв.**  **2,05 евро** | **1,00 лв.**  **0,51 евро** | **0,50 лв.**  **0,26 евро** | **0,45 лв.**  **0,23 евро** |
| **23** | **Селскостопански и агрономически услуги** | **2,00 лв.**  **1,02 евро** | **1,50 лв.**  **0,77 евро** | **1,50 лв.**  **0,77 евро** | **1,00 лв.**  **0,51 евро** |
| **24** | **Социални дейности** | **1,00 лв.**  **0,51 евро** | **0,80 лв.**  **0,41 евро** | **0,80 лв.**  **0,41 евро** | **0,70 лв.**  **0,36 евро** |
| **25** | **Зали за хазарт** | **10,00 лв.**  **5,11 евро** | **8,00 лв.**  **4,09 евро** | **8,00 лв.**  **4,09 евро** | **7,00 лв.**  **3,58 евро** |
| **26** | **Административни офиси** | **1,50 лв.**  **0,77 евро** | **2,00 лв.**  **1,02 евро** | **2,15 лв.**  **1,10 евро** | **1,40 лв.**  **0,72 евро** |
| **27** | **Складове** | **1,00 лв.**  **0,51 евро** | **0,75 лв.**  **0,38 евро** | **1,00 лв.**  **0,51 евро** | **0,75 лв.**  **0,38 евро** |
| **28** | **Банкови, валутни, застрахователни, борсови и др. дейности.** | **8,85 лв.**  **4,52 евро** | **4,40 лв.**  **2,25 евро** |  |  |
| **29** | **Забавни игри, стрелбища, спортни дейности** | **4,30 лв.**  **2,20 евро** | **3,80 лв.**  **1,94 евро** | **3,30 лв.**  **1,69 евро** | **3,05 лв.**  **1,56 евро** |
| **30** | **Бензиностанции и газ станции** | **3,55 лв.**  **1,82 евро** | **3,05 лв.**  **1,56 евро** | **2,50 лв.**  **1,28 евро** | **2,30 лв.**  **1,18 евро** |
| **31** | **Поставяне на вендинг автомати** | **10,00 лв.**  **5,11 евро** | **10,00 лв.**  **5,11 евро** | **10,00 лв.**  **5,11 евро** | **10,00 лв.**  **5,11 евро** |
| **32** | **Водоеми** | **0,20 лв.**  **0,10 евро** | **0,20 лв.**  **0,10 евро** | **0,20 лв.**  **0,10 евро** | **0,20 лв.**  **0,10 евро** |

**ПРЕДСЕДАТЕЛ НА ОБЩИНСКИ СЪВЕТ:……………………………….**

**/инж. Венцислав Пехливанов/**